

**ATMINTINĖ REZIDENTAMS:**

**pagrindiniai rezidentūros vykdymo**

**LSMU Kauno ligoninėje aspektai**

*VšĮ Lietuvos sveikatos mokslų universiteto Kauno ligoninė (toliau – LSMU Kauno ligoninė) yra LSMU patvirtinta rezidentūros studijų programų vykdymo bazė, kasmet priimanti 250–300 jaunesniųjų ir vyresniųjų rezidentų abdominalinės chirurgijos, chirurgijos, akušerijos ir ginekologijos, anesteziologijos ir reanimatologijos, darbo medicinos, dermatovenerologijos, endokrinologijos, fizinė medicinos ir reabilitacijos, gastroenterologijos, infekcinių ligų, kardiologijos, kraujagyslių chirurgijos, klinikinės farmakologijos, laboratorinės medicinos, nefrologijos, oftalmologijos, ortopedijos traumatologijos, otorinolaringologijos, psichiatrijos, vaikų ir paauglių psichiatrijos, pulmonologijos, reumatologijos, radiologijos, skubios medicinos, šeimos medicinos, urologijos, vaikų ligų, vidaus ligų rezidentūros programų vykdymui.*

*Daugiau informacijos:* [*www.kaunoligonine.lt*](http://www.kaunoligonine.lt)

* **Ar rezidentas gali pasirinkti LSMU Kauno ligoninę kaip rezidentūros bazę rezidentūros programai (ar jos ciklui) atlikti?**

Taip, rezidentas gali pasirinkti LSMU Kauno ligoninę rezidentūros programai (ar jos konkrečiam ciklui) atlikti. LSMU rezidentūros programų bazių sąrašas su siūlomais atlikti ciklais skelbiamas: [LSMU rezidentūros bazės pagal programas](https://lsmu.lt/wp-content/uploads/Rezidenturos-bazes-pagal-programas-po-2024_12_03-posedzio-1.pdf)

Rezidentas, norintis pasirinkti LSMU Kauno ligoninę kaip rezidentūros bazę, turi tai suderinti su rezidentūros koordinatoriumi, klinikos (katedros, instituto) atsakingo už rezidentūros studijų programą, kurioje studijuoja rezidentas, vadovu, ir Podiplominių studijų centro dekanu.[[1]](#footnote-1)

* **Kaip įsidarbinti LSMU Kauno ligoninėje? Kur ir kokius dokumentus pateikti?**

Rezidentai, norintys įsidarbinti LSMU Kauno ligoninėje, turi atvykti į LSMU Kauno ligoninės Žmogiškųjų išteklių skyrių (adresu Josvainių g. 2, Kaunas, 460 kab. arba 459 kab.) ne vėliau kaip likus 5 d. d. iki numatomo pirmojo ciklo pradžios ir pateikti šiuos dokumentus:

* Galiojančią asmens tapatybės kortelę arba pasą;
* Prašymą dėl priėmimo į darbą (1 priedas);
* Asmens duomenų lapą (2 priedas);
* Diplomą, internatūros pažymėjimą;
* Licencijos numerį[[2]](#footnote-2);
* 1 nuotrauką;
* Galiojančią asmens medicininę knygelę (sveikatos pasą) F Nr.048/a arba sveikatos pažymą;
* Darbingumo lygio išvadų dėl darbo pobūdžio ir sąlygų duomenis (jeigu taikoma);
* Privačių interesų deklaraciją – t. y. Prašymo dėl priėmimo į darbą formoje pažymėti, jog yra susipažinęs su pareiga deklaruoti LSMU Kauno ligoninę kaip darbovietę nustatyta tvarka[[3]](#footnote-3)
* Vardo, pavardės keitimo dokumento kopiją (jeigu pateikiamuose dokumentuose nurodytos skirtingos pavardės ir / ar vardai);
* Vaikų (iki 12 m.) gimimo liudijimą(-us) (jeigu taikoma);
* **Kokiais kontaktais kreiptis?**
* **Dėl įdarbinimo ir kitų darbo santykių klausimų: Žmogiškųjų išteklių skyrius, 4 aukštas, Josvainių g. 2, Kaunas (įeiti per „Geriatrijos centro“ įėjimą) darbo dienomis nuo 8 val. iki 15 val.:**

Rezidentams, kurie rezidentūros ciklus vykdys Šančių / Psichiatrijos klinikos padaliniuose:

Lina Norkevičienė, personalo specialistė, e. p. [lina.norkeviciene@kaunoligonine.lt](mailto:lina.norkeviciene@kaunoligonine.lt), tel. (0 37) 342 531, Josvainių g. 2, Kaunas, 460 kab.

Rezidentams, kurie rezidentūros ciklus vykdys Šilainių padaliniuose:

Elena Puchliakovaitė, personalo specialistė, e. p. [elena.puchliakovaite@kaunoligonine.lt](mailto:elena.puchliakovaite@kaunoligonine.lt), tel. (0 37) 309 503, Josvainių g. 2, Kaunas, 459 kab.

* **Dėl įvadinių darbuotojų darbų saugos ir sveikatos, priešgaisrinės saugos instruktažų išklausymo: Darbuotojų saugos ir sveikatos skyrius, Josvainių g. 2, Kaunas**Stasė Staneikienė, darbuotojų saugos ir sveikatos specialistė, e. p. [stase.staneikiene@kaunoligonine.lt](mailto:stase.staneikiene@kaunoligonine.lt), Josvainių g. 2, Kaunas, 455 kab.
* **Dėl įvairių rezidentūros programos vykdymo klausimų:**
* **Į rezidento mentorių**[[4]](#footnote-4), atsižvelgiant kokia rezidentūros programa yra atliekama. LSMU Kauno ligoninės rezidentų mentorių sąrašas yra rengiamas. **Rezidento mentorius yra pagrindinis asmuo, kuris koordinuoja ir prižiūri rezidento atliekamą darbą bei padeda rezidentui įvairiais kylančiais klausimais rezidentūros bazėje.**
* **Į LSMU rezidentūros programos koordinatorių**[[5]](#footnote-5), atsižvelgiant kokia rezidentūros programa yra atliekama. LSMU rezidentūros programų koordinatorių sąrašas yra skelbiamas: [Medicinos akademijos rezidentūros studijų programos iki 2023 m.](https://lsmu.lt/priemimas/rezidentura/medicinos-akademijos-rezidenturos-studiju-programos/), [LSMU Medicinos akademijos rezidentūros studijų programos nuo 2023 m.](https://lsmu.lt/medicinos-akademijos-rezidenturos-studiju-programos-nuo-2023/)
* **Į LSMU Kauno ligoninės Studijų ir mokslo skyrių.** Hipodromo g. 13, Kaunas, e. p. [praktikos@kaunoligonine.lt](mailto:praktikos@kaunoligonine.lt), tel. (0 37) 342 104, e. p. [andrius.alisauskas@kaunoligonine.lt](mailto:andrius.alisauskas@kaunoligonine.lt)
* **Į LSMU Podiplominių studijų centrą.** Eivenių g. 2, Kaunas, e. p. [psc@lsmu.lt](mailto:psc@lsmu.lt), tel. (0 37) 326 901
* **Kaip rezidentas atsiskaito už ciklo metu atliktą darbą?**

Rezidentas ciklo metu atlikto darbo apskaitai pildo LSMU nustatytos formos dienyną. Ciklo metu rezidento įgytos žinios ir praktiniai įgūdžiai bei gebėjimai vertinami pažymiu dešimties balų vertinimo sistemoje.[[6]](#footnote-6)

* **Ar rezidentui gali būti skiriami budėjimai rezidentūros bazėje ir kas tuomet vykdo rezidento mentoriaus funkcijas?**

Taip, budėti rezidentūros bazėje rezidentas privalo jeigu per ciklą sveikatos priežiūros paslaugos joje teikiamos visą parą.

Budėjimui naktį, savaitgaliais ir švenčių dienomis skirtos valandos be rezidento raštiško sutikimo negali viršyti 50 proc. profesinės veiklos praktikai skirto laiko.

Nėščiosioms ir auginančioms vaikus iki 3 m. naktiniai budėjimai, prašant, keičiami į dieninius.

Rezidento raštišku sutikimu, budėjimų valandos gali būti neribojamos. Po naktinio budėjimo rezidentui suteikiamos lengvatos pagal darbo kodekso ir LSMU Kauno ligoninės vidaus dokumentų nuostatas.

Rezidentui budint rezidentūros bazėje, rezidento mentoriaus pareigas vykdo budintis gydytojas. Rezidento mentoriui laikinai išvykus ar dėl kitų priežasčių negalint atlikti jam priskiriamų pareigų, rezidento mentoriaus pareigas atlieka LSMU Kauno ligoninės paskirtas ir LSMU nustatyta tvarka patvirtintas pavaduojantis mentorius[[7]](#footnote-7).

* **Kaip informuoti LSMU Kauno ligoninę apie apie atvykstančius rezidentus, atliekamus ciklus ir jų trukmę?**

Vadovaujantis LSMU rezidentūros studijų reglamento 40 p. LSMU rezidentūros koordinatorius arba klinikos (katedros, instituto), atsakingo už rezidentūros studijų programą, kurioje studijuoja rezidentas, vadovas raštu (LSMU Kauno ligoninės rekomenduojama forma, 3 priedas) informuoja LSMU Kauno ligoninę (padalinio, kuriame reikalinga vykdyti ciklus, vadovą) e. paštu (pridedant kopiją e. p. [praktikos@kaunoligonine.lt](mailto:praktikos@kaunoligonine.lt)) apie atvykstančius rezidentus, jų atliekamus rezidentūros ciklus ir trukmę. LSMU Kauno ligoninė abiems nurodytais kontaktais privalo būti informuota iš anksto, iki einamojo ketvirčio trečio mėnesio pirmos dienos[[8]](#footnote-8).

1. Vadovaujantis [LSMU rezidentūros studijų reglamento](https://lsmu.lt/wp-content/uploads/Rezidenturos-reglamentas-2023.pdf) 36–37 p. (aktuali redakcija patvirtinta 2023 birželio 22 d. Senato nutarimu Nr. 170-03) [↑](#footnote-ref-1)
2. Licencijos numerį galite sužinoti Valstybinės akreditavimo sveikatos priežiūros veiklai tarnybos prie LR SAM tinklalapyje: <https://licencijavimas.vaspvt.gov.lt/License/PublicSpecialistIndex> [↑](#footnote-ref-2)
3. Privatūs interesai turi būti deklaruoti per 30 k. d. nuo darbo santykių pradžios ir / arba esant privačių interesų pasikeitimui. [↑](#footnote-ref-3)
4. Medicinos rezidento mentorius – medicinos rezidentūros bazės paskirtas sveikatos apsaugos ministro nustatyta tvarka organizuojamus edukacines kompetencijas suteikiančius kursus baigęs sveikatos priežiūros specialistas, kuris nėra universiteto darbuotojas, o dirba rezidentūros bazėje ir turi ne mažesnį kaip 5 metų darbo pagal rezidentūros ciklo sritį atitinkančią profesinę kvalifikaciją stažą (parengta pagal LSMU rezidentūros studijų reglameto 3.13. p.) [↑](#footnote-ref-4)
5. Medicinos rezidentūros koordinatorius – Rektoriaus įsakymu paskirtas daktaro mokslo laipsnį turintis Universiteto dėstytojas, koordinuojantis ir atsakantis už konkrečios rezidentūros studijų programos vykdymą Universiteto medicinos akademijoje (parengta pagal LSMU rezidentūros studijų reglamento 3.6. p.) [↑](#footnote-ref-5)
6. Parengta pagal LSMU rezidentūros studijų reglamento 43 p. [↑](#footnote-ref-6)
7. Parengta pagal LSMU rezidentūros studijų reglamento 90 ir 95 ir p. [↑](#footnote-ref-7)
8. Parengta pagal LSMU rezidentūros studijų reglamento 40 p. [↑](#footnote-ref-8)